Jövõépítõ diófák az iskolánál
Diófákat telepített az utókornak a cakóházai önkormányzat. Az egykori iskola kertjében ültették el a csemetéket és abban bíznak, velük együtt a helyi gyerekek is gyökeret eresztenek a faluban.
Ha a jövõre gondolsz, ültess diófát, lombjai alatt unokáid is pihenhetnek – tartja a mondás. Cakóháza elöljárói minden bizonnyal ismerik a régi igazságot, mert tavaly harmincöt csemetét telepítettek. Nem maguknak, a falu gyerekeinek ültették. Abban bíznak, hogy gyökereik a fiatalokat is kötik majd a faluhoz. A helyi szülõk egyébként úgy látják, az önkormányzatnak nagyon sok intézkedése szolgálja a legifjabb korosztályt.
Csepi Éva, Cakóháza polgármestere elmondta: az egykori iskola udvarának és kertjének rendben tartása, gondozása sok pénzébe került a községnek. Törték a fejüket, miképpen hasznosíthatnák, míg eszükbe jutott, hogy dióst telepítenek a telekre. A csemetéket egy ismerõs erdész révén, kedvezményes áron szerezték be, ültetésükben a falubeliek segítettek.
– A dió egy viszonylag igénytelen fajta, de hasznos. Szerintem a legjobb választás volt. Tudjuk, hogy nem nekünk terem majd, de azt szeretnénk, ha hasznát az utódok élvezhetnék – fogalmazott Csepi Éva. – Ha arra gondolok, hogy évtizedek múlva, amikor mi már elmúlunk, is lesznek cakóházi gyerekek, fiatalok, akik felszedik majd a termést, boldog vagyok. Nekünk ugyanis az a feladatunk, hogy õrizzük és megtartsuk ezt a kis falut az utánunk jövõknek. Talán ez a kis ültetvény is segít ebben. Látom is magam elõtt, hogy néhány év múlva már összeül a falu, a fiúk törik, a lányok pedig pucolják a termést. Eladjuk és az árát a községre fordítjuk.
Cakóházán jelenleg tizenegy kisgyerek, fiatal él, ami nem rossz arány, tekintve, hogy a falu lélekszáma nem éri el a hatvanat.
Nagyné Papp Julianna családjával jól érzi magát a lakóhelyén és úgy véli, a gyerekek is.
– A kislányom, Jázmin itt nõ fel, Cakóházán. Én azt szeretném, ha családot is itt alapítana késõbb, mert ennél jobb helyet nem nagyon találna. Ezek a diófák gyökereikkel jelképesen idekötik a gyerekeket a községhez. Remélem, hogy örökös kötelék marad – jegyezte meg az édesanya.
A cakóházai önkormányzatnak egyébként nem ez volt az elsõ csemeteültetése. Néhány évvel ezelõtt gyümölcsfákat telepítettek a községháza kertjébe. Minden kisgyerek egy névre szóló fát kapott, táblával jelölve. Némelyik már terem azóta. „Öröm látni, amikor a kicsik a saját fácskáikról szedik a gyümölcsöt" – mondta Csepi Éva. A polgármester hozzátette: tervezik további önkormányzati területeken is a faültetést.
Cakóháza iskola rábaközi hírek